07.10.2007 03:04   Kuni 19. oktoobrini kestvate õppuste kavas on ka õppelaskmised. manöövrid toimuvad Adaži polügoonil ja õhujõudude baasis Lielvardes, vahendas NovoNews.    Õppuste stsenaariumi järgi suundub Läti pataljoni lahingugrupp NATO kiirreageerimisjõudude koosseisus väljamõeldud riiki Westoniasse, mida ähvardab sõjaline konflikt palju tugevama naaberriigi  Tsentroniaga. Läti sõjaväelased saabuvad Westoniasse, kui Tsentronia sõjajõud on tunginud riigi territooriumile, ja nende ülesanne on vaenlase rünnak tagasi lüüa, tõrjuda ta tagasi oma territooriumile ning alustada rahutagamisoperatsiooni.    Õppusi juhib Läti maaväe ülem kolonel Igors Rajevs.    2005. aasta novembris sai Läti maaväe jalaväepataljoni 1. staap NATO sertifikaadi, mis kinnitab üksuse võimekust planeerida ja läbi viia operatsioone alliansi standardite alusel. Neid oskusi  viimistletakse eelseisvate õppuste käigus.